ક્રુડ ઓઈલના સતત તૂટતાં ભાવ સાથે સ્થાનિકમાં જીવનાવશ્યક ચીજોના અગાઉની તુલનાએ ઘટેલા ભાવોથી ફુગાવો સતત અંકુશમાં આવતો જઈ કન્ઝયુમર પ્રાઈસ ઈન્ડેક્સ-સીપીઆઈ નવેમ્બર મહિનામાં ઘટીને ૪.૩૮ ટકા આવી જવાના પોઝિટીવ પરિબળ સામે ઓકટોબર મહિનામાં ઔદ્યોગિક ઉત્પાદન વૃદ્વિ-આઈઆઈપી આંક સપ્ટેમ્બર મહિનાના ૨.૫ ટકા પોઝિટીવની તુલનાએ ઘટીને -૪.૨ ટકા નેગેટીવ આવતાં આ સૌથી મોટી ચિંતા કરાવનારૃ પરિબળ છે. જે ચીનની તુલનાએ ભારતમાં પણ ઔદ્યોગિક ઉત્પાદન વૃદ્વિ વધુ ઝડપી ઘટવા લાગી હોવા છતાં રિઝર્વ બેંક ઓફ ઈન્ડિયા ટસની મસ ન થઈ રેટ કટમાં ઘટાડો કરવાના ઉદ્યોગો-બેંકરોના દબાણને અવગણી રહી છે. ત્યારે અગાઉ ફુગાવો અંકુશમાં નહીં હોવાનું અને ફુગાવાને પ્રાધાન્ય આપવાનું કારણ અવારનવાર આપીને રેટ કટ નહીં કરનાર આરબીઆઈએ હવે રેટ કટ કરવો રહ્યો. ચીન દ્વારા તેના અર્થતંત્રને મંદીમાં ફસડાતું અટકાવવા રેટ કટ, સ્ટીમ્યુલસ સહિતના પગલાં લેવાઈ રહ્યા છે, ત્યારે હવે ભારતમાં વેપાર-ઉદ્યોગો ફરી ધમધમતા થાય અને બેરોજગારીનું દુષણ ન વકરે એ માટે સત્તવરે રેટ કટ સહિતના પ્રોત્સાહનો રિઝર્વ બેંક, સરકારે લેવા રહ્યા, અન્યથા એફઆઈઆઈ-વિદેશી રોકાણકારોને પણ કવીટ ઈન્ડિયા કરતા વાર નહીં લાગે.